
Accedeix a les teves dades des de qualsevol lloc.
Serveis tarifes i condicions
Presentació de serveis · Versió 1.1 · 3 d’octubre de 2026
Serveis de Storage, backup remot, servidors virtuals i VPN per a empreses, professionals i particulars.
Aquest document explica què inclou cada servei, com es factura i què passa quan cal recuperar dades, canviar de capacitat o donar-se de baixa.
Qui presta el servei
localhost127.0.0.1, SCP · NIF J65473027
Passeig Ramon Vall, 51, baixos · 08670 Navàs · Barcelona, Catalunya
Telèfon 633 88 16 16 · info@shunkan.cat
Què podeu contractar
	Servei
	Finalitat

	Shunkan Storage
	Documents de treball en una unitat de xarxa privada

	Shunkan Backup
	Imatge completa del sistema i les dades d’un ordinador del client

	Shunkan VPS
	Servidor virtual allotjat a la infraestructura de Shunkan

	Shunkan VPN
	Connexió privada entre ordinadors de seus geogràficament separades

	Shunkan Dedicat
	Ordinador físic dedicat en exclusiva al client, amb servidor virtual



Storage i Backup disposen de quotes d’espai independents.
Una única VPN permet accedir a tots dos serveis, amb una quota mensual fixa per client, independentment del nombre d’ordinadors configurats.
Com treballem
· Aportem configuració inicial, atenció directa i supervisió de les còpies segons el servei contractat.
· Les revisions humanes ajuden a detectar canvis anòmals, però no equivalen a una garantia absoluta contra ransomware o pèrdua de dades.
· Sense permanència.
· Facturació a mes vençut.
· Altes, baixes i canvis de capacitat amb prorrateig diari.
· La cobertura real de còpies de cada servei es descriu a l’apartat 3.
1 Tarifes de VPN Storage i Backup
Imports mensuals. IVA calculat al 21 %.
	Servei
	Sense IVA
	Amb IVA

	VPN per client
	10,00 €
	12,10 €


Quota VPN fixa per client, independentment del nombre d’ordinadors.
Inclou servidor WireGuard exclusiu, alta inicial i primer ordinador.
Ordinador addicional: 15 € + IVA (18,15 €), pagament únic.
Revocació d’accessos inclosa. Ús restringit al client i als usuaris autoritzats.
	Capacitat
	Storage sense IVA
	Storage amb IVA
	Backup sense IVA
	Backup amb IVA

	100 GB
	20,00 €
	24,20 €
	25,00 €
	30,25 €

	250 GB
	30,00 €
	36,30 €
	35,00 €
	42,35 €

	500 GB
	50,00 €
	60,50 €
	60,00 €
	72,60 €

	1 TB
	90,00 €
	108,90 €
	95,00 €
	114,95 €


Afegiu una única VPN de 10 € + IVA a Storage, Backup o tots dos serveis.
Capacitats superiors: pressupost a mida. Còpies incloses segons la cobertura de l’apartat 3.
Què inclou cada espai
Storage: documents de treball, permisos i carpeta compartida. Unitat habitual Z:
Backup: imatges completes del sistema, configuració inicial d’un ordinador i retenció de 3 imatges correctes. Unitat habitual Y:
La capacitat Backup ha de cobrir les imatges conservades i l’espai per crear-ne una de nova.
Llicències no incloses. Ordinadors protegits, calendari i exclusions a la fitxa individual.
L’alta d’un ordinador VPN no inclou configurar-hi un nou sistema de backup.
Exemples de quota mensual
	Contractació
	Sense IVA
	Amb IVA

	Storage 500 GB + VPN
	60,00 €
	72,60 €

	Backup 500 GB + VPN
	70,00 €
	84,70 €

	Storage 500 GB + Backup 500 GB + una VPN
	120,00 €
	145,20 €



Storage i Backup tenen quotes independents.
Es factura la capacitat contractada, no l’espai ocupat.
1 TB equival a 1.024 GB.
2 Servidors i prestacions addicionals
Imports mensuals. IVA calculat al 21 %. Els contractes existents mantenen les condicions acordades.
	Pla
	RAM
	vCPU
	Disc SSD
	Total sense IVA
	Total amb IVA

	VPS Inicial
	4 GB
	4
	150 GB
	60,00 €
	72,60 €

	VPS Empresa
	8 GB
	4
	300 GB
	80,00 €
	96,80 €

	VPS Ampliat
	16 GB
	8
	500 GB
	120,00 €
	145,20 €

	Dedicat
	A mida
	A mida
	A mida
	Des de 95 €
	Des de 114,95 €



Els preus VPS inclouen una VPN de 10 € + IVA. Si ja està contractada amb un altre servei, es descompten aquests 10 € del VPS per evitar duplicar-la. Dedicat: des de 95 € + IVA, sense VPN; configuració segons pressupost.
Allotjament, monitoratge automàtic 24/7 cada 15 minuts i atenció humana en horari contractat.
VPS: còpia diària a PBS amb 4 punts de recuperació i rèplica externa setmanal.
Les vCPU són recursos virtuals compartits, no nuclis físics exclusius.
Migracions complexes, llicències i administració d’aplicacions: valoració separada.
Historial de còpies d’ordinadors del client
Retencions del servei Backup d’imatges, no de les còpies dels VPS.
	Imatges conservades
	Suplement mensual sense IVA
	Amb IVA

	3
	Inclòs
	Inclòs

	7
	10,00 €
	12,10 €

	14
	20,00 €
	24,20 €

	30
	35,00 €
	42,35 €



Suplement mensual per ordinador, addicional a la capacitat Backup. Cobreix la gestió de l’historial, no més espai. Altres retencions: pressupost.
Les còpies correctes disponibles no equivalen necessàriament a dies naturals consecutius.
Exemple: 7 imatges de 150 GB ocupen 1.050 GB, més el marge per crear-ne una de nova. Cal contractar aquesta capacitat a mida i afegir 10 € + IVA mensuals per l’historial de 7 imatges.
Intervencions
Alta inicial de VPN, espai i primer ordinador: inclosa.
Configuració d’un ordinador VPN addicional: 15 € + IVA (18,15 €), pagament únic. La quota mensual de VPN no augmenta.
Recuperacions massives o treball extraordinari: 45 € + IVA/hora (54,45 €), amb pressupost previ i fraccions de 15 minuts.
Sense recàrrec pel manteniment habitual inclòs ni per l’ajuda a exportar dades de Storage, imatges de Backup o el VPS durant el mes posterior a la baixa. No inclou migrar WireGuard.
L’atenció humana 24/7 no està inclosa en aquestes tarifes.
3 Còpies i protecció de les dades
Storage de Shunkan és el servei d’espai al núvol. La seva protecció combina les dades al servidor principal, una còpia local diària i dues còpies remotes setmanals.
	Servei
	Protecció local
	Còpies remotes

	VPS i VPN
	PBS diari amb 4 còpies verificades
	Remote-backups cada dissabte; sense historial setmanal addicional

	Storage
	Dades al servidor principal i còpia diària en un segon servidor local
	Dues còpies setmanals en un mateix servidor remot



Les dades del client es guarden al servidor principal. Cada dia se’n fa una còpia en un segon servidor local. Setmanalment es fan dues còpies addicionals en un mateix servidor remot, situat en una altra ubicació. En total, es mantenen les dades principals i tres còpies de seguretat, distribuïdes entre tres servidors.
El nombre de còpies no equival al nombre de versions històriques disponibles. En el servei Backup, l’original és a l’ordinador del client i les imatges del sistema es guarden a l’espai contractat de Shunkan, amb el nombre de versions acordat a la fitxa individual.
Supervisió de Storage
Es revisen els canvis diàriament abans de copiar-los. Davant anomalies es pausa la còpia i es consulta el client. Es conserva l’últim estat aprovat. Es comproven fitxers de cada client per mostreig dues vegades per setmana; l’accés es limita a la validació tècnica segons les instruccions documentades del client.
En el servei Backup es revisa diàriament l’arribada de les imatges. Només es poden recuperar versions conservades i utilitzables; revisar la presència d’un fitxer no equival a provar-ne la restauració.
Verificació i restauració de VPS
La quota inclou verificació setmanal d’integritat al PBS local i a Remote-backups, i una prova mensual de restauració de cada VM. Les proves es distribueixen de dilluns a divendres fins a completar totes les VM dels clients.
S’alterna l’origen: un mes PBS local i el següent Remote-backups. Cada origen es prova cada dos mesos per VM. La restauració es fa en un node Proxmox local i en una xarxa aïllada de producció.
Es comproven arrencada, accés i serveis definits; es registra el resultat i s’elimina la VM de prova. El client rep un resum mensual per correu electrònic. Les incidències s’avisen sense esperar el resum.
Objectius de recuperació RPO i RTO
RPO — Recovery Point Objective, objectiu de punt de recuperació: període màxim de dades que es preveu poder perdre. Exemple: 24 hores implica recuperar fins a l’última còpia correcta dins d’aquest interval.
RTO — Recovery Time Objective, objectiu de temps de recuperació: temps objectiu per restablir el servei després d’una incidència. Exemple: 8 hores per recuperar un servidor.
Aquests valors són exemples, no compromisos de Shunkan. La fitxa individual especifica freqüència, retenció i qualsevol objectiu de recuperació expressament acordat.
4 Suport i responsabilitats operatives
Horari i canals
Atenció humana de dilluns a divendres, de 09:00 a 13:30 i de 16:30 a 20:00
Hora local de Catalunya, amb els canvis d’horari d’estiu i d’hivern.
S’exclouen de l’atenció humana habitual els festius estatals, de Catalunya i locals de Navàs.
La monitorització automàtica i les còpies mantenen el calendari de cada servei.
Mòbil i WhatsApp: 633 88 16 16
Correu info@shunkan.cat
Els VPS es monitoren automàticament les 24 hores, cada 15 minuts. Les alertes es gestionen dins de l’horari contractat.
Una intervenció puntual de cortesia fora d’horari no crea un servei 24/7.
Què assumeix Shunkan
· Mantenir la infraestructura contractada, gestionar permisos i quotes i executar els procediments de còpia descrits per a cada servei.
· Revisar incidències comunicades o detectades, informar-ne el client i actuar per restablir el servei dins de la cobertura contractada.
· En VPS, comprovar l’arrencada i els serveis després de la intervenció. La detecció de disponibilitat no equival a supervisar totes les funcions de cada aplicació.
· Preservar la confidencialitat i limitar l’accés tècnic a les dades al necessari per prestar el servei.
Què assumeix el client
· Facilitar informació i accessos necessaris, mantenir connectivitat i alimentació als seus ordinadors i comunicar canvis d’usuaris o incidències.
· Disposar de llicències adequades i drets sobre les dades. Protegir credencials i ordinadors i notificar immediatament accessos que s’hagin de revocar.
· Mantenir el sistema operatiu i les aplicacions del seu VPS amb el seu tècnic o mitjançant un servei separat. Les actualitzacions del sistema convidat no estan incloses com a manteniment periòdic en aquests plans.
Recuperacions incloses i extraordinàries
· Recuperacions senzilles incloses. Recuperacions massives pressupostades.
· La fitxa individual especifica l’abast i els límits de les recuperacions incloses, dins de l’horari d’atenció contractat.
· La restauració estàndard d’un VPS consisteix a recuperar una còpia als nostres sistemes, arrencar-la i comprovar-ne l’accés i els serveis definits. La seva cobertura consta a la fitxa individual. Les proves mensuals de restauració de l’apartat 3 estan incloses en la quota.
· Reconstrucció de diversos ordinadors, instal·lació d’aplicacions i validacions extraordinàries: pressupost previ.
· Les recuperacions necessàries per una incidència atribuïble a Shunkan s’assumeixen sense càrrec addicional. 
· Durant el mes posterior a la baixa, Shunkan ofereix ajuda gratuïta per recuperar i transferir les dades de Storage, Backup o VPS des dels seus sistemes cap al client, segons les condicions de l’apartat 7.
5 Facturació i exemples
Subscripcions mensuals sense permanència, cobrades a mes vençut. La factura de l’1 del mes següent recull el servei del mes anterior. Es facturen la capacitat i les prestacions contractades, no el volum efectivament utilitzat.
Altes i baixes
El dia d’alta efectiva es factura. El dia de baixa efectiva també es factura i el servei es desactiva aquell dia en el moment acordat. Els dies del període s’inclouen una sola vegada. Import del període = quota mensual × dies de servei ÷ dies naturals del mes.
	Exemple de setembre amb quota de 60 €
	Càlcul sense IVA
	Amb IVA

	Alta el 13/09 i servei fins al 30/09
	60 × 18/30 = 36,00 €
	43,56 €

	Baixa el 13/09 amb servei des de l’01/09
	60 × 13/30 = 26,00 €
	31,46 €



Canvi de capacitat
La tarifa antiga s’aplica fins al dia anterior al canvi efectiu i la nova des del dia del canvi. Exemple: Storage de 500 GB (50 €) passa a 1 TB (90 €) el 13/09. Storage: 50 × 12/30 + 90 × 18/30 = 74 €. Si la VPN continua tot el mes, s’hi afegeixen 10 €. Total: 84 € + IVA, és a dir, 101,64 €.
Com es desglossa una factura
	Concepte de mes complet
	Sense IVA

	Shunkan Backup 500 GB amb 3 imatges
	60,00 €

	Shunkan VPN quota mensual per client
	10,00 €

	Configuració de 2 ordinadors VPN addicionals
	30,00 €

	Base imposable
	100,00 €

	IVA del 21 %
	21,00 €

	Total factura
	121,00 €



Els 30 € de configuració només apareixen a la factura de la intervenció. Les quotes recurrents continuen en 70 € + IVA. Els descomptes particulars s’identificaran expressament; no es converteixen automàticament en una tarifa general.
Cobrament i canvis de preu
Mitjà de pagament i venciment segons fitxa individual. La domiciliació requereix mandat SEPA separat. Qualsevol revisió de tarifes es comunica amb almenys 30 dies naturals d’antelació a la seva aplicació, respectant el dret de baixa sense penalització i les garanties legals aplicables.
En cas d’impagament, Shunkan ho comunica per correu electrònic i concedeix 14 dies naturals, des de l’endemà de la comunicació, per regularitzar el pagament. L’avís indica l’import pendent, la data límit i la possible suspensió del servei. Si no es paga dins del termini, es pot suspendre l’accés, però les dades es conserven: la suspensió no equival a una baixa ni inicia automàticament el termini d’eliminació. Si posteriorment es formalitza la baixa, s’aplica el mes de conservació i l’avís previ d’eliminació de l’apartat 7.
Referència legal: Llei 3/2004, de 29 de desembre, de mesures de lluita contra la morositat en les operacions comercials, articles 3 i 4. Aplicable als pagaments entre empreses i professionals; exclou els consumidors. El marge addicional de 14 dies per regularitzar un impagament és una condició comercial de Shunkan, no un termini imposat per aquesta llei. Consultar el BOE
6 Reducció de capacitat de Storage
Reduir l’espai contractat vol dir passar a un pla amb menys capacitat per guardar dades. Abans de fer el canvi, cal comprovar que tot el que el client vol conservar hi cap. El canvi de pla no esborra fitxers automàticament.
1 Sol·licitud i comprovació
El client demana passar de 500 GB a 100 GB el 05/09/2026. Shunkan comprova que hi ha 300 GB ocupats. La petició encara no modifica el servei ni el preu.
2 Avís al client
Shunkan informa de la capacitat ocupada i de la necessitat d’exportar o eliminar les dades que no hi càpiguen. Disposa de 7 dies naturals des de la comunicació. La comunicació indicarà una data límit concreta. Durant l’espera es mantenen els 500 GB i la tarifa de 500 GB.
3 Preparació de les dades
El client decideix quins fitxers conserva i retira la resta, fent les còpies prèvies que necessiti. En l’exemple, ha d’alliberar almenys 200 GB; es recomana marge per continuar treballant. Shunkan només eliminarà fitxers per instrucció explícita i concreta del client. Acceptar un canvi de tarifa no autoritza un esborrat indeterminat.
4 Validació i canvi efectiu
El client comunica que ha acabat. Shunkan comprova que l’espai ocupat no supera els 100 GB del nou pla i confirma el canvi i la data d’aplicació. Els fitxers conservats no s’eliminen per aquest canvi.
5 Facturació proporcional
La nova tarifa s’aplica des del dia del canvi efectiu, sense retroactivitat a la data de petició. Exemple: si el canvi es completa el 10/09, s’apliquen 9 dies de la tarifa antiga i 21 dies de la nova.
Exemple amb les tarifes vigents: Storage 500 GB de 50 € i Storage 100 GB de 20 €. El setembre costa 50 × 9/30 + 20 × 21/30 = 29 € de Storage. Amb una VPN de 10 € activa tot el mes: 39 € + IVA, total 47,19 €.
6 Petició no completada
Si passen els 7 dies sense complir les condicions, es tanca la petició i s’informa el client. Es mantenen capacitat, dades i tarifa. Es pot presentar una nova sol·licitud més endavant.
Aplicació a Backup
Per reduir l’espai de Backup, s’aplica el mateix procediment de 7 dies. Shunkan comprova que el nou pla permet guardar totes les còpies contractades i deixa espai suficient per crear-ne de noves. Si no hi caben, es mantenen la capacitat i la tarifa actuals fins que es compleixin les condicions del canvi. Reduir l’espai no autoritza a eliminar còpies ni a reduir-ne el nombre: qualsevol canvi en el nombre de còpies conservades requereix l’acord exprés del client.
Exemple: si el client conserva 3 còpies de 150 GB, necessita uns 450 GB només per guardar-les, més l’espai necessari per generar la següent. No pot passar a un pla de 250 GB mantenint aquestes 3 còpies. Shunkan li explicarà les opcions abans de fer cap canvi.
7 Baixa exportació i eliminació
La baixa té efecte en la data sol·licitada i confirmada. Es factura només fins aquell dia, inclòs. No cal esperar al final del mes ni s’exigeix permanència.
	Servei
	En fer efectiva la baixa
	Durant el termini de conservació

	Storage i Backup
	Es desactiva l’accés ordinari
	Ajuda gratuïta per recuperar les dades i lliurar-les al client, a petició seva

	VPS
	La màquina queda apagada
	Es conserva el servidor i s’ajuda gratuïtament a lliurar-ne una còpia al client

	VPN
	Es desactiva la connexió
	Es conserva la configuració per si es demana reactivar el servei. No inclou configurar ni traslladar una VPN alternativa al client



Després de la baixa, es conserven les dades durant un mes, amb un mínim de 30 dies naturals, per permetre recuperar-les amb ajuda gratuïta de Shunkan. Aquest termini no inclou mantenir el servei actiu per a l’ús habitual.
Exemple: baixa efectiva el 13/09, conservació fins al 13/10 i avís d’eliminació el 06/10. Shunkan comunica la data i l’hora límit i com demanar la recuperació. Quan s’apliquin les normes europees de canvi de proveïdor, el període mínim de 30 dies per recuperar dades comença després del termini de trasllat acordat.
Eliminació de les dades i les còpies
En acabar el termini de conservació, Shunkan eliminarà manualment les dades allotjades del client i les seves còpies de seguretat, tant locals com remotes, així com la configuració del servei donat de baixa. S’avisarà el client amb 7 dies d’antelació perquè pugui recuperar les dades abans de l’eliminació definitiva. Les factures i la documentació que s’hagi de conservar per obligació legal es tracten separadament.
Drets dels clients particulars
Si un particular contracta per a ús personal per internet, correu electrònic o telèfon, sense coincidir presencialment amb Shunkan, ha de rebre els preus i les condicions abans d’acceptar. Amb les excepcions previstes legalment, disposa de 14 dies naturals des de la contractació per cancel·lar sense justificar-se ni pagar cap penalització: és el dret de desistiment. Si demana expressament que el servei comenci abans, se l’informa que, si cancel·la, haurà d’abonar la part proporcional ja prestada quan es compleixin els requisits legals. Activar el servei no elimina automàticament aquest dret.
No tenir permanència permet donar-se de baixa, però no substitueix el dret del consumidor a cancel·lar en els casos previstos per la llei, exigir que el servei compleixi allò contractat o reclamar. El client conserva també els drets legals que li corresponguin per recuperar les dades i canviar de proveïdor. Les limitacions d’ajuda per traslladar una VPN no anul·len aquests drets.
Les reclamacions es poden presentar a info@shunkan.cat, al 633 88 16 16 o al domicili de Shunkan indicat en aquest document. El client pot acudir als organismes de consum o als tribunals que corresponguin. Aquestes condicions no l’obliguen a acudir a uns tribunals diferents dels que la llei li reconegui.
Referències legals: Llei de consumidors, articles 21, 90, 92, 97, 98, 102 i 108. Reglament europeu de dades, article 25. 
8 Privacitat, seguretat i condicions legals
Dades allotjades i dades de facturació
El client conserva els drets sobre les seves dades. Quan Shunkan allotja dades personals per compte del client, les utilitza només per prestar el servei i seguint les instruccions documentades. El client decideix per a què es fan servir i Shunkan s’encarrega de guardar-les i gestionar-les segons el contracte. Aquesta relació es regula en un annex de protecció de dades. Per gestionar contactes, factures i cobraments, localhost127.0.0.1, SCP actua com a responsable de les dades administratives i facilita informació específica sobre el seu ús, conservació i exercici de drets.
Annex de protecció de dades
L’annex que acompanya el contracte identifica les parts, el servei, la durada, les dades personals allotjades i les persones a qui corresponen. Recull les instruccions del client, qui hi pot accedir, les mesures de seguretat, els proveïdors que hi intervenen i com s’atenen incidents, peticions d’exercici de drets, comprovacions i devolució o eliminació de dades.
Les proves de recuperació prioritzen les comprovacions tècniques i els fitxers de prova. Només s’accedeix al contingut de documents reals quan és necessari per comprovar el servei i d’acord amb les instruccions documentades del client. Es registra la data, l’abast i el resultat de la comprovació, sense copiar el contingut dels documents al registre.
Proveïdors i ubicacions
Les dades principals s’allotgen a la infraestructura de Shunkan situada a les instal·lacions de Navàs. Storage té dues còpies setmanals en un servidor remot, en una altra ubicació. Les còpies externes de VPS i VPN utilitzen Remote-backups. L’annex de protecció de dades ha d’identificar el proveïdor contractat, els països on es tracten les dades i els altres proveïdors que hi intervenen. Si hi ha transferències internacionals, ha d’indicar les garanties legals aplicables.
Incidents i garanties
Si Shunkan té coneixement d’un incident que afecti dades personals del client, com ara un accés no autoritzat, una pèrdua o una alteració, l’avisarà sense retard injustificat. Li facilitarà la informació disponible sobre les dades afectades, les conseqüències i les mesures adoptades, i l’actualitzarà a mesura que avanci la investigació. Això permet al client valorar si ha d’avisar l’autoritat de protecció de dades o les persones afectades.
La VPN xifra les dades mentre circulen entre els punts connectats per aquesta connexió. Aquesta protecció no significa que els fitxers guardats als discos o a les còpies de seguretat també estiguin xifrats. La documentació de cada servei ha d’especificar la protecció aplicada a les dades guardades i la gestió dels accessos i les claus. El xifrat de la VPN no s’estén automàticament a tot el contingut allotjat.
Ús acceptable i responsabilitat
No es permeten usos il·lícits, intents d’accés a dades o sistemes de tercers sense autorització ni compartir credencials amb persones no autoritzades. Davant un risc justificat, Shunkan podrà limitar l’accés afectat en la mesura necessària, informarà el client i el restablirà quan s’hagi resolt el risc. Aquesta suspensió no elimina automàticament les dades.
Shunkan respon dels incompliments que li siguin atribuïbles segons el contracte i la normativa. Els compromisos del servei no limiten els drets que la llei reconegui al client.
SLA Acord de nivell de servei
SLA són les sigles de Service Level Agreement, o acord de nivell de servei. Defineix compromisos mesurables, com el temps de resposta a una incidència o la disponibilitat, com es comproven i què passa si no es compleixen. Només s’apliquen els objectius i les compensacions expressament acordats a la fitxa individual o a l’annex del servei. La monitorització automàtica les 24 hores no implica atenció humana permanent.
Referències: RGPD, articles 13, 28, 32, 33 i 44 a 49. Guia AEPD de contractes de protecció de dades. 
9 Fitxa individual de contractacióAquesta fitxa recull els serveis contractats, la capacitat, les còpies incloses, els preus i les condicions de pagament. Abans de signar, les dues parts comproven que aquestes dades estiguin emplenades i siguin correctes.
	Dada
	Valor a completar

	Client i NIF
	

	Persona autoritzada i contacte
	

	Domicili de facturació
	

	Perfil contractual
	Empresa o professional / consumidor

	Serveis contractats
	Storage de Shunkan
Backup · VPS · VPN · Dedicat

	Capacitats i recursos
	Quota Storage · Quota Backup · RAM · vCPU · disc

	Còpies i nombre de versions conservades
	Freqüència · Backup: 3 imatges / VPS i VPN: 4 còpies · ampliacions · ubicacions

	Data d’alta i ordinadors inicials
	

	Quota mensual sense IVA i amb IVA
	

	Càrrecs puntuals i descomptes acordats
	Concepte i import: _________________________

	Horari d’atenció i recuperacions incloses
	dl.–dv., 09:00–13:30 i 16:30–20:00, hora de Catalunya; exclosos festius estatals, de Catalunya i de Navàs.
Recuperacions: segons apartat 4 i condicions particulars: ____________________

	Pagament i venciment
	

	Annexos lliurats i versió
	Condicions · encàrrec de tractament si escau · privacitat · SEPA



AcceptacióRepresentant del client: ____________________    Data: ____________________
Representant de localhost127.0.0.1, SCP: ____________________
Signatures: __________________________________________________________
Autorització de domiciliació bancària SEPAPer cobrar els rebuts al compte bancari del client, el titular signa una autorització de domiciliació, anomenada mandat SEPA. Permet a localhost127.0.0.1, SCP presentar els rebuts dels serveis contractats i al banc carregar-los al compte indicat. Si els cobraments són recurrents, no cal una autorització nova cada mes.
L’autorització es formalitza en un document separat amb les dades de qui cobra, el titular del compte, l’IBAN, els codis identificatius, el tipus de cobrament, la data i la signatura. CORE es pot utilitzar amb particulars, empreses i autònoms. B2B només amb empreses o professionals que actuïn en aquesta condició i l’acceptin expressament; els bancs implicats han d’admetre aquesta modalitat. El document informa dels drets de devolució aplicables. Signar aquesta fitxa accepta el servei, però no autoritza per si sol el càrrec de rebuts al compte.
Referència: SEPA Espanya — modalitats CORE i B2B

